สวัสดีค่ะ คือหนูมี ปจด วันที่8 สิงหาคม ประจำเดือนหายวันที่ 11 แล้วหนูมีเพศสัมพันธ์กับแฟนใส่ถุงยางอนามัย แต่ถุงดันแตกตอนเขาเสร็จพอดี ประมาณเวลาตี 3 หนูกินยาคุมฉุกเฉินไปตอน 8:50 แบบนี้หนูมีโอกาสท้องมั้ยคะ
สวัสดีค่ะ Arunya,หากประจำเดือนมาวันที่ 8 ส.ค. แล้วได้มีเพศสัมพันธ์ในวันที่ 11 ส.ค. เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ใส่ถุงยางอนามัยร่วมด้วย โอกาสในการตั้งครรภ์ก็จะยิ่งน้อยลงไป ดังนั้น ก็ไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว หลังจากนี้ไปประมาณ 1 สัปดาห์ ก็อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้ค่ะสำหรับประจำเดือนจริงๆ นั้น ก็อาจมาในช่วงเวลาเดิม หรืออาจมาช้ากว่าปกติได้หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ